sv en sv da en en en en da da da en en da nb da de en da da da en en da nb da de da da da da da da da en da da da da id en da da da en en da nb da de en en
Martin Guldberg er klassisk sanger. Han har Musikpædagogisk Diplomeksamen fra Vestjysk Musikkonservatorium og har bl.a. suppleret uddannelsen med et års sangstudier hos daværende professor på Guildhall School of Music i London, Thomas Hemsley.
Martin Guldberg har en særlig kærlighed for lied- og oratorie-genren. Sammen med blandt andre pianisten Mats Rudklint har han lavet koncerter med et bredt udvalg af sange fra lied- og romance-repertoiret, f.eks. værker af Schubert (herunder “Winterreise”), Schumann, Brahms, Wolf, Loewe, R. Franz, Weyse, Hartmann, Gade, Lange-Müller, Heise, Carl Nielsen, Niels Ravnkilde, Petterson-Berger, Taube, Sjöberg, Vaughan-Williams (herunder “Songs of Travel”), Dowland m.fl. Han har ligeledes været solist i oratoriesammenhæng, f.eks. Jesus og bas-partierne i Bachs “Joannespassion” og “Mattæuspassion”, baspartiet i Bachs “Juleoratorium”, Händels “Messias”, Telemanns “Brockes-passion” samt en række Bach-kantater (herunder de to solokantater “Kreuzstab-kantate” og “Ich habe Genug”), bas-partiet i Mozarts “Requiem”, Faurés “Requiem”, Schubertmesser m.m.
Herudover har Martin Guldberg sunget en række opera-partier, bl.a. Papageno i “Tryllefløjten”, Guglielmo i “Cosi fan tutte”, Grev Almaviva i “Figaros Bryllup”, titelrollen i “Don Juan”, Dandini i Rossinis “Askepot”, barytonpartiet i Karl Aage Rasmussens “Titanics Undergang”, Sid i Brittens “Albert Herring”, Ben i Menottis “Te Telephone” m.fl.
Martin Guldberg har dog også prøvet kræfter med andre genrer, både musical, operette, populærmusik, viser, folk- og rockmusik. Sammen med bl.a. pianisten Mats Rudklint har han medvirket på flere pladeindspilninger og optagelser til bl.a. DR.
Martin Guldberg er også sangskriver, manuskriptforfatter og komponist og har sunget roller i sine egne forestillinger for børn “Prinsesse Guldbold” (1999), “Rumleskaft” (2000), “Den fortryllede Prinsesse” (2002), “Prinsessen på Pebernødden” (2005), “Den kloge Dronning” (2009), “Drengen, der ikke kunne blive bange” (2013).
Martin Guldberg har modtaget flere priser, herunder Ribe Amts Kulturpris, og Operaens Venners Pris. Han har udover Danmark optrådt i Rusland, Italien, USA og Tyskland.
Martin Guldberg er sanger, komponist, manuskriptforfatter, mindfulness- og yogalærer, klummeskribent, foredragsholder, universitetslektor med mere. Han har en MA i Vocal Performance, en MA i Vocal Pedagogy og er endvidere cand. phil. i musikvidenskab. Herudover er han uddannet yogalærer fra Kripalu Yoga and Health Center i Massachusetts, USA og har en mangeårig erfaring med selvudviklingsarbejde, mindfulness, yoga, pranayama og meditation. Fra 1999 til 2009 var han leder på Den Ny Opera, og med udgangspunkt i sit virke som leder, har han lavet kurser for virksomheder i kommunikation, kreativitet, samarbejde, teambuilding m.m. Klik på overskrifterne ovenfor for et fyldigere CV eller for at få mere information om specifikke emner.
MINDFULNESS, MEDITATION & YOGA
© 2022 Martin Guldberg
Theme by Anders Norén — Up ↑